b"\n_START_ARTICLE_\nMariscal de la Reial For\xc3\xa7a A\xc3\xa8ria\n_START_PARAGRAPH_\nMariscal de la Reial For\xc3\xa7a A\xc3\xa8ria (MRAF) \xc3\xa9s el m\xc3\xa0xim rang a la RAF. En temps de pau nom\xc3\xa9s \xc3\xa9s llu\xc3\xaft pels oficials de la RAF nomenats com Cap de l'Estat Major de la Defensa, i pels Caps de l'Estat Major de l'Aire retirats, els quals s\xc3\xb3n promoguts immediatament abans del seu retir. Les promocions al rang van cessar a la d\xc3\xa8cada dels 90. Actualment, el m\xc3\xa0xim rang pels oficials al servei actiu de \xc3\xa9s Mariscal en Cap de l'Aire, si b\xc3\xa9 la promoci\xc3\xb3 a Mariscal de la Reial For\xc3\xa7a A\xc3\xa8ria \xc3\xa9s encara possible en temps de guerra, aix\xc3\xad com pels membres de la fam\xc3\xadlia reial brit\xc3\xa0nica i per a alguns oficials veterans a discreci\xc3\xb3 del Monarca._NEWLINE_El Mariscal de la Reial For\xc3\xa7a A\xc3\xa8ria \xc3\xa9s un rang de 5 estrelles i t\xc3\xa9 el codi de rang de l'OTAN de OF-10, equivalent a Almirall de la Flota a la Royal Navy o a Mariscal de Camp a l'Ex\xc3\xa8rcit brit\xc3\xa0nic.\n_START_SECTION_\nOr\xc3\xadgens\n_START_PARAGRAPH_\nAbans de la creaci\xc3\xb3 dels rangs d'oficial de la RAF el 1919, es propos\xc3\xa0 que per analogia amb Mariscal de Camp, el m\xc3\xa0xim rang hauria de ser Mariscal de l'Aire (Air Marshall). Va ser posteriorment que es decid\xc3\xad que el rang de Mariscal de l'Aire seria equivalent al de Tinent General i que el m\xc3\xa0xim rang de la RAF s'anomenaria Marshal of the Air. Tanmateix, uns dies despr\xc3\xa9s de la seva promulgaci\xc3\xb3, i a proposta del rei Jordi V, es modific\xc3\xa0 el nom a l'actual Mariscal de la Reial For\xc3\xa7a A\xc3\xa8ria."